2020. július 02. 06:30, 13 komment
„Miről a leghíresebb Hollandia? A tengerszint alatti „magasságáról”, a víz elleni állandó küzdelemről. A tengerszint alatti fekvés megmaradt, de vannak változások, amiket egy laikus is lát, tapasztal - főleg ha olvasni is tud.
Most úgy áll a helyzet, hogy hivatalos iránymutatást adtak ki a vízhasználatról - egy olyan országban, ami a túlzott talajvíz ELLEN (is) küzd állandóan. Száraz a föld, sárga a fű és konyulnak le a virágok.
Mostanra eljutottak odáig, hogy a létfontosságú helyeket locsolják (értsd: focipálya, temető - komolyan), DE eddigre megérkezett a hivatalos rendelkezés: tilos a csatornákból vizet szivattyúzni / vödrözni a locsoláshoz, mivel a helyzet drámai.
Van olyan természetvédelmi terület, ami eddig tocsogós volt, most pedig a talaj szintje alatt 60 centivel van a víz. Sok fa kiszárad - jelenleg csak Frízföld délkeleti részén ötszáz hektár erdő van emiatt veszélyben. (Eszerint mégis van erdő…)
A helyi szolgáltató vízkorlátozást vezetett be - még mindig a vízben talán túl gazdag (?) Hollandiáról beszélünk -, van helység ahova már máshonnan kezdték az ivóvizet szállítani.
https://hataratkelo.blog.hu/api/trackback/id/tr8915977838
négyzet 2020.07.02. 11:45:13
Hogy fogunk majd visszatekinteni arra, amikor fogyott a víz, jöttek az aszályok és özönvizek, s eközben az emberek gyepet locsoltak és tömeges népszerűségre tett szert a kerti medencézés? Hát igen, kábé úgy. Totális ignorancia és idiotizmus.
Arthamyr 2020.07.02. 16:33:55
Érdekes, pont most olvastam egy cikket az indexen, ami nem teljesen off:
index.hu/gazdasag/2020/07/02/mezogazdasag_novenytermesztes_vizgazdalkodas_ontozes_ontozeses_gazdalkodas/
Pár hónapon belül én már "a mára gyakorlatilag félsivataggá vált Homokhátságon" fogok lakni. Ami elég túlzóan hangzik, de valami igazság van benne, mert amikor pár éve beszélgettünk a családtagokkal, mondták, hogy jó a házunk, csak arrafele néha homokvihar van és szél által fújt homok a legnagyobb szívás.
Írországról, ahol jelenleg vagyok, nem az jut eszébe az embernek, hogy egy száraz ország. Ehhez képest kb. egy hónapja jelentettek be öntözési tilalmat, akkor állítólag 2 hónapnyi csapadék hiányzott, azóta már volt jó pár esős nap, de nem tudom, mire elég, az tuti, hogy még mindig hiányzik.
Tavaly előtt komoly aszály volt Írországban, 7 hétre elutaztunk Magyarországra, amikor visszajöttünk, a bokraink egy része kipusztult a szárazságtól, nem kell hozzá nagy fantázia, hogy ez milyen hatással lehetett a nem éppen ilyen körülményekre optimalizált mezőgazdaságban (bár fogyasztói oldalon ebből nem sokat lehetett érezni, azt leszámítva, hogy vízkorlátozásokat vezettek be, és volt, amikor nem volt vezetékes víz)... A repülőről nézve a (z előtte) mindig zöld sziget sárga volt. Emerald Islands => Golden Islands? :)
Szóval a probléma elég sokszor előfordul mostanában. És sajnos a jelenlegi társadalmi berendezkedés nem igazán segíti a megoldását. Ok, finoman fogalmaztam, ellehetetleníti, ugyanis ezt a legtöbb, hatalommal rendelkező ember nagy ívben leszarja. Talán azért, mert a legtöbb, hatalommal nem rendelkező embernek sem ez a legfontosabb problémája, másrészt a megoldás korántsem triviális, nem csak szándék kérdése, és egész biztosan valamiféle érdeksérelemmel járna.
Magyarországra már azon gondolkodom, hogy valami mindent is tűrő fákat és bokrokat kellene találnom a kertbe: lehet mínusz tizenpár fok, de akár harmincsok is, emellett egyenetlen eloszlású, és amúgy sem is kevés csapadék van, néha homokvihar, meg ki tudja milyen kártevők. Szép kihívás lesz. :)
Hari Seldon 2 2020.07.02. 18:26:36
Azért hozzá kell tenni, hogy Frízföld már nem igazán a Rajna vízgyűjtő területén van, legfeljebb érinti. Arrafelé már kevesebb víz folyik a Rajnából, ha nem számítunk pár csatornát. Azaz ott jelentősebb a csapadéknak a szerepe a csatornák vízmennyisége kapcsán. Tehát, ha van pár hőhullám, könnyen lehet, hogy a szokásos vízmennyiség jeletősen lecsökken. Ellenben ahol a Rajna alsó folyása több vizet szállít, mondjuk Utrecht-től délre, ott ez kevésbé probléma.
Wilhelmus80 2020.07.02. 19:03:50
@Hari Seldon 2: Ez igaz, de az ország közepén (Utrecht környékén) sem sokkal jobb a helyzet. Ezeken a térképeen meg a grafikonon elég jól látszik:
www.knmi.nl/nederland-nu/klimatologie/droogtemonitor
(Gondolom, hollandtudás nélkül is értelmezhetőek.)
Der Piefke 2020.07.03. 07:07:16
csúti csüngőhasú tolvaj 2020.07.03. 07:17:45
"az otthoni felfújható medencéiket mivel ezekbe alkalmanként több ezer (2400-zal számolnak) liter víz kellhet."
Nyaranta egyszer töltöm fel a medencét. Be is bacna "alkalmanként" 12 köbmétert beletolni. Ezek nem ismerik a tisztítás jelentőségét?
négyzet 2020.07.03. 10:55:13
@Arthamyr: Tényleg egyre gyakoribbak a homokviharok arrafelé. Az anyám szokta mesélni, aki még mindig ott él, jön a vihar, máshol esik, náluk pedig csak az erős szél fújja a homokot. Már gyerekkoromban is volt, csodás, amikor az orkánerejű szél a homokot vágja az arcodba, és a millió apró kis kristály vágja a bőröd.
BiG74 Bodri 2020.07.03. 11:14:28
De, érint!
Etniez 2020.07.03. 13:15:41
Hollandiában egyszer voltam több napig, megnéztük a tulipánokat. Hideg volt és egyfolytában esett. Ez talán 2018 volt.
Aztán 2019-ben mentem haza Magyarországról Londonba, Hollandiában és Belgiumban 40-43 fok volt, azt hittem meggyulladok a motoron.
Kezd nagyon szélsőséges lenni az időjárás arrafelé.
Arthamyr 2020.07.03. 13:35:34
@négyzet: Alig várom! :)
nincs1agy 2020.07.03. 16:21:30
@Der Piefke: Katasztrófa turizmus?
kofolafan 2020.07.03. 20:08:02
Másfél évet éltem Utrechtben (2017-2018), nekem nem úgy tűnt, hogy kiszáradófélben lenne az az ország.